
REFERAT DE APROBARE
privind aprobarea documentației tehnico-economice faza DALI, a indicatorilor tehnico-economici, inclusiv anexa privind descrierea investiției, pentru proiectul:

„REAMENAJARE TEREN DE SPORT STRADA BUSUIOCULUI”
Obiectivul de investiții „REAMENAJARE TEREN DE SPORT STRADA BUSUIOCULUI” este situat în intravilanul Municipiului Târgu Mureș, județul Mureș, în zona străzilor Busuiocului și Bucinului, într-un țesut urban consolidat, cu caracter predominant rezidențial. Imobilul este identificat prin CF nr. 144184 Târgu Mureș, are o suprafață totală de 2.698,00 mp și aparține domeniului public al Municipiului Târgu Mureș.
În prezent, amplasamentul cuprinde o infrastructură sportivă publică de proximitate, destinată activităților sportive și recreative ale comunității locale. Documentația D.A.L.I. propune reamenajarea și modernizarea terenului de sport existent, fără schimbarea funcțiunii amplasamentului și fără diminuarea suprafețelor de spațiu verde.
Prin realizarea investiției se urmărește readucerea terenului de sport la un nivel corespunzător de funcționalitate, siguranță și durabilitate, transformarea acestuia într-o suprafață multisport flexibilă, asigurarea accesibilității pentru toate categoriile de utilizatori, modernizarea infrastructurii sportive și a sistemului de gestionare a apelor meteorice, completarea dotărilor auxiliare și integrarea coerentă a amenajării în structura vegetală și urbană existentă.
În cadrul ambelor scenarii analizate, lucrările vor începe cu pregătirea amplasamentului, inclusiv demontarea, dezafectarea și desființarea amenajărilor existente necorespunzătoare, a elementelor de împrejmuire și a dotărilor sportive degradate care nu se integrează în noua soluție.
Se va păstra locul de joacă existent, cu suprafața de aproximativ 478,00 mp, precum și fondul vegetal valoros existent. Arborii și gardul viu care se mențin vor fi protejați pe durata executării lucrărilor.
Intervențiile propuse urmăresc realizarea unui teren multisport modern, refacerea și modernizarea suprafeței sportive, realizarea circulațiilor și platformelor necesare, modernizarea împrejmuirii, realizarea sistemelor de colectare și gestionare a apelor meteorice, precum și completarea echipării tehnice și funcționale a amplasamentului.
Scenariul maximal propune un nivel superior de echipare și funcționalitate, incluzând, printre altele, sistem de iluminat pentru terenul multisport, sistem de supraveghere video, container funcțional destinat vestiarului și grupului sanitar, dotări complementare, amenajări pentru utilizatori și o integrare peisageră superioară.
Soluția propusă urmărește, de asemenea, creșterea siguranței utilizatorilor, controlul exploatării, îmbunătățirea accesibilității, creșterea durabilității investiției și asigurarea unor condiții corespunzătoare pentru desfășurarea activităților sportive și recreative.






Indicatorii tehnico – economici

Pentru obiectivul de investiţii „REAMENAJARE TEREN DE SPORT STRADA BUSUIOCULUI”
a) Indicatori maximali – valoarea totală a obiectivului de investiții și construcții-montaj (C+M)
Conform documentației tehnico-economice D.A.L.I., au fost analizate două scenarii tehnico-economice:
	Indicator
	Scenariul maximal fără TVA
	Scenariul maximal cu TVA
	Scenariul minimal fără TVA
	Scenariul minimal cu TVA

	Total general investiție
	1.971.410,99 lei
	2.381.481,47 lei
	1.287.969,55 lei
	1.555.716,82 lei

	Construcții-montaj (C+M)
	1.381.312,50 lei
	1.671.388,13 lei
	862.046,25 lei
	1.043.075,96 lei

		CAPITOLUL 4



	Cheltuieli pentru investiția de bază



	1.388.500,00 lei
	1.680.085,00 lei
	881.850,00 lei
	1.067.038,50 lei



Scenariul minimal este mai avantajos din perspectiva valorii inițiale a investiției, însă oferă un nivel mai redus de funcționalitate și echipare.
Scenariul maximal presupune un efort investițional superior, însă asigură un nivel mai ridicat de funcționalitate, siguranță, confort, accesibilitate, durabilitate și calitate a serviciului public oferit comunității.
În urma analizei tehnico-economice, documentația recomandă SCENARIUL MAXIMAL ca variantă pentru implementare.
DEVIZ GENERAL – SCENARIUL MAXIMAL
Obiectivul de investiții: „AMENAJARE TEREN SPORT STRADA BUSUIOCULUI – REAMENAJARE”
	Capitol
	Denumirea capitolului
	Valoare fără TVA (lei)
	TVA (lei)
	Valoare cu TVA (lei)

	1
	Cheltuieli pentru obținerea și amenajarea terenului
	0,00
	0,00
	0,00

	2
	Cheltuieli pentru asigurarea utilităților necesare obiectivului de investiții
	85.000,00
	17.850,00
	102.850,00

	3
	Cheltuieli pentru proiectare și asistență tehnică
	236.500,00
	49.455,00
	285.955,00

	4
	Cheltuieli pentru investiția de bază
	1.388.500,00
	291.585,00
	1.680.085,00

	5
	Alte cheltuieli
	86.939,74
	14.541,52
	101.481,26

	6
	Cheltuieli pentru probe tehnologice și teste
	0,00
	0,00
	0,00

	7.1
	Cheltuieli aferente marjei de buget
	87.235,63
	18.319,48
	105.555,11

	7.2
	Cheltuieli pentru constituirea rezervei de implementare pentru ajustarea de preț
	87.235,63
	18.319,48
	105.555,11

	TOTAL GENERAL
	Valoarea totală a investiției
	1.971.410,99
	410.070,48
	2.381.481,47



b) Indicatori minimali / indicatori de performanță
Principalii indicatori fizici ai investiției sunt:
· Teren sport amenajat – 630,00 mp;
· Container tip vestiar – grup sanitar complet echipat – 1 buc.;
· Sistem de iluminat teren multisport – 1 buc.;
· Sistem de supraveghere video – 1 buc.;
· Spații verzi amenajate/menținute – 1.368,00 mp;
· Arbuști cățărători plantați – 51 buc..
Indicatorul de rezultat al proiectului îl reprezintă:
· Creșterea numărului total de utilizatori/an cu 30%.
Durata de realizare a investiției este de 12 luni, iar durata de execuție a lucrărilor este de 6 luni.
c) Descrierea sumară a proiectului și selectarea scenariului recomandat
În urma analizei variantelor tehnico-economice, documentația D.A.L.I. recomandă implementarea SCENARIULUI MAXIMAL.
Acesta urmărește reabilitarea și modernizarea completă a infrastructurii sportive existente și reorganizarea funcțională a amplasamentului prin corelarea soluțiilor constructive, edilitare, arhitecturale și peisagere.
Scenariul maximal asigură un nivel superior de siguranță, accesibilitate, durabilitate, confort și control al exploatării, precum și o integrare mai bună a terenului de sport în structura urbană și peisageră existentă.
Soluția maximală valorifică infrastructura publică existentă și contribuie la realizarea unei dotări sportive moderne, accesibile și durabile, destinată utilizării comunității locale.
Investiția contribuie la îmbunătățirea calității spațiului urban și la creșterea calității serviciilor publice de recreere și activitate fizică oferite locuitorilor din zona deservită.
Față de cele prezentate, considerăm oportună și necesară aprobarea documentației tehnico-economice faza D.A.L.I. și a indicatorilor tehnico-economici pentru proiectul:
„REAMENAJARE TEREN DE SPORT STRADA BUSUIOCULUI”,
cu Scenariul maximal ca variantă recomandată pentru implementare.


Director adj.,
Mureșan Mihai

CONSILIUL LOCAL MUNICIPAL TÂRGU MUREŞ 

H O T Ă R Â R E A     nr. ______
din _____________________ 2023
privind aprobarea documentației tehnico-economice faza D.A.L.I.și a indicatorilor tehnico-economici, inclusiv anexa privind descrierea investiției , pentru proiectul:
„REAMENAJARE TEREN DE SPORT STRADA BUSUIOCULUI”
Consiliul local municipal Târgu Mureş, întrunit în şedinţă ordinară de lucru,
Având în vedere:
Referatul de aprobare nr. ____ din __________ 2026, inițiat de Primarul Municipiului Târgu Mureș, prin Serviciul public Administrația Domeniului Public, privind aprobarea documentației tehnico-economice faza DALI și a indicatorilor tehnico-economici, inclusiv anexa privind descrierea investiției, pentru proiectul „REAMENAJARE TEREN DE SPORT STRADA BUSUIOCULUI”;
Raportul Comisiilor de specialitate din cadrul Consiliului Local Municipal Târgu Mureş;
Documentația DALI, proiect nr. 15.02/2026, elaborată de AT STUDIO SRL, pentru obiectivul „REAMENAJARE TEREN DE SPORT STRADA BUSUIOCULUI”.
În conformitate cu:
Art. 1–2, art. 5 și art. 7 din H.G. nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
Art. 80–83 din Legea nr. 24/2000, republicată, privind normele de tehnică legislativă pentru elaborarea actelor normative;
O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;
Art. 44 din Legea nr. 273/2006 privind finanțele publice locale, cu modificările și completările ulterioare;
În temeiul dispozițiilor art. 129 alin. (1), alin. (2) lit. b)–c), alin. (4) lit. d), art. 136 alin. (1), art. 139 alin. (1) și ale art. 196 alin. (1) lit. a) din O.U.G. nr. 57/2019 privind Codul administrativ,
H o t ă r ă ş t e :
Art. 1. Se aprobă documentația tehnico-economică faza DALI, indicatorii tehnico-economici, inclusiv anexa privind descrierea investiției, pentru proiectul „REAMENAJARE TEREN DE SPORT STRADA BUSUIOCULUI”, conform anexei care face parte integrantă din prezenta hotărâre.
Art. 2. Se aprobă scenariul tehnico-economic maximal, recomandat prin documentația DALI, având valoarea totală a investiției de 1.971.410,99 lei lei fără TVA, respectiv 2.381.481,47 lei cu TVA, din care construcții-montaj 1.381.312,50 lei fără TVA, respectiv 1.671.388,13 lei cu TVA.
Art. 3. Cu aducerea la îndeplinire a prevederilor prezentei hotărâri se încredințează Primarul Municipiului Târgu Mureş, prin Direcția Economică, Direcția Arhitect Șef și Serviciul public – Administrația Domeniului Public.
Art. 4. În conformitate cu prevederile art. 252 alin. (1) lit. c), ale art. 255 din O.U.G. nr. 57/2019 privind Codul administrativ, precum și ale art. 3 alin. (1) din Legea nr. 554/2004 privind contenciosul administrativ, prezenta hotărâre se înaintează Prefectului Județului Mureș, pentru exercitarea controlului de legalitate.
Art. 5. Prezenta hotărâre se comunică:
- Primarului Municipiului Târgu Mureș;
- Direcției Economice;
- Direcției Arhitect Șef;
- Serviciului public – Administrația Domeniului Public.
Viză de legalitate,
Secretar general al Municipiului Târgu Mureș
Bordi Kinga


         *Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute  de art. 129, art.139 din O.U.G. nr. 57/2019 privind Codul administrativ

